અનુષ્કા શર્મા તેના ટિપિકલ બબલી રોલમાં છે. આ પ્રકારનું કૅરૅક્ટર આજકાલ દર બીજી અર્બન ફિલ્મમાં જોવા મળે છે. ફિલ્મમાં આમિર પછી સૌથી વધુ ધ્યાન ખેંચે એવું પાત્ર હોય તો એ નર્મિલબાબા સ્ટાઇલની દુકાન ચલાવતા તપસ્વી બાબા બનતા સૌરભ શુક્લાનું છે, પરંતુ આવું જ પાત્ર તેમણે ‘લગે રહો મુન્નાભાઈ’માં પણ ભજવેલું. એનાથી આગળ વધીને આ પાત્રમાં કશી જ નવીનતા ઉમેરાઈ નથી. મુન્નાભાઈ સંજય દત્તની એન્ટ્રી પડે છે ત્યારે આપણો કોઈ જૂનો દોસ્તાર આવ્યો હોય એવો ઉમળકો જાગે છે, પરંતુ તેનું પાત્ર પણ ખાસ કશા શેડ બતાવ્યા વિના મિસ્ટર ઇન્ડિયાની જેમ ગાયબ થઈ જાય છે.